《钓台》
宋代·连文凤

诸将驱驰尺寸功，先生来此坐清风。
汉家天地间身外，严濑烟波落照中。
片石粼粼年岁晚，一丝袅袅利名空。
笑余亦是垂纶客，欲借台前系短篷。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。